ครัวคุณกุ้ง เป็นร้านอาหารไทยอยู่ถนนตลิ่งชัน-สุพรรณ ใกล้กับหมู่บ้านพระปิ่น3 หากมาจากทางถนนบรมราชชนนีมุ่งหน้าไปบางใหญ่ พอถึงหมู่บ้านพระปิ่น3 เลยไปนิดเดียว ประมาณ 10 เมตร จะเห็นร้าน "ครัวคุณกุ้ง" ภายในร้านมีทั้งโซนนั่งรับลมธรรมชาติ ได้บรรยากาศโรแมนติก เหมาะสำหรับคู่รัก และอีกโซนนึงเป็นห้องแอร์ มีเพลงคลอให้ฟัง เหมาะสำหรับครอบครัวมากกว่าค่ะ

รายการอาหาร :
1. ยำหอยนางรม   ราคา  110.-  รสชาติ เผ็ดแต่ถึงเครื่อง กลมกล่อม แต่หอยคาวหน่อยๆ
2. ห่อหมกลูกมะพร้าว  ราคา 150.-  รสชาติ อร่อย เผ็ดนำ แต่ไม่ค่อยเหมือนห่อหมก เหมือนผัดพริกแกงใส่ในลูกมะพร้าวเย็น
3. ต้มยำรวมมิตรน้ำใส  ราคา 120.- รสชาติ แซ่บ ถึงเครื่อง 
4. น้ำพริกลงเรือ  ราคา 90.-  รสชาติ อร่อย มีผักเคียงสดๆกรอบๆ

โดยรวมร้านนี้อาหารจะมีรสเผ็ดนำ แต่อร่อยดี ถ้าใครทานเผ็ดเก่งๆน่าจะชอบมาก ราคาไม่แพงด้วยค่ะ